aditio hereditatis
Store norske leksikon,Jus,Arverett og skifterett
Aditio hereditatis er et latinsk uttrykk som betyr 'tiltredelse av arv', og som brukes i forbindelse med arverett.
Etter norsk rett er det ikke nødvendig med noen uttrykkelig tiltredelse av arven for å kunne arve. I praksis må imidlertid minst én av de myndige arvingene overfor retten overta ansvaret for avdødes gjeldsforpliktelser for at dødsboet skal kunne skiftes privat, jf. lov 14. juni 2019 om arv og dødsboskifte (arveloven) § 116. Hvis ingen av arvingene overtar gjeldsansvaret, vil boet bli skiftet offentlig, jf. arveloven § 129. Les mer i Store norske leksikon arv arverett dødsboskifte